TRC เผยงบฯ Q2 กำไรเพิ่ม 23% มาที่ 66.30 ลบ.
TRC โชว์งบฯ Q2 กำไรเพิ่ม 23% หลังรายได้จากการให้บริการก่อสร้างเพิ่มขึ้น โดยงบฯ Q2/58 กำไรสุทธิ 66.30 ลบ. เพิ่มขึ้น 23% จากปีก่อนที่มีกำไร 53.73 ลบ. ขณะที่ งวด 6 เดือนมีกำไร 144.01 ลบ. เพิ่มขึ้น 62% จากปีก่อนที่มีกำไร 88.68 ลบ.
13 ส.ค. 2558

บริษัท ทีอาร์ซี คอนสตรัคชั่น จำกัด (มหาชน) หรือ TRC รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 66.30 ล้านบาท หรือมีกำไรสุทธิ 0.02 บาทต่อหุ้น เพิ่มขึ้น 23% จากช่วงเดียวกันของปีก่อนที่มีกำไรสุทธิ 53.73 ล้านบาท หรือมีกำไรสุทธิ 0.01 บาทต่อหุ้น
ขณะที่ ผลการดำเนินงานช่วง 6 เดือนแรกมีกำไรสุทธิ 144.01 ล้านบาท หรือ 0.03 บาทต่อหุ้น เพิ่มขึ้น 62% จากช่วงเดียวกันของปีก่อนที่มีกำไรสุทธิ 88.68 ล้านบาท หรือ 0.02 บาทต่อหุ้น
โดยผลการดำเนินงวด 3 เดือนที่มีกำไรเพิ่มขึ้น เนื่องจากบริษัทมีรายได้จากการให้บริการก่อสร้างเพิ่มขึ้น